नई दिल्ली/ब्यूरो। त्रिपुरा, नागालैंड और मेघालय में विधानसभा चुनाव के मतों की गणना 28 फरवरी को होगी।
इसके अलावा सात राज्यों की 9 विधानसभा सीटों पर हुए उपचुनावों के मतों की गणना भी 28 फरवरी को होगी।
नागालैंड और मेघालय में 23 फरवरी को मतदान संपन्न हुआ था, और त्रिपुरा में 14 फरवरी को मतदान संपन्न हुआ था।
पंजाब, मिजोरम और उत्तर प्रदेश की एक-एक सीट पर और पश्चिम बंगाल की तीन सीटों के उपचुनावों के लिए 23 फरवरी को मतदान हुआ। वहीं असम, बिहार और महाराष्ट्र की एक सीट के उपचुनाव के लिये आज मतदान हो रहा है।
आपको बता दें, त्रिपुरा, मेघालय और नागालैंड विधानसभा की 60-60 सीटें है। मेघालय विधानसभा का कार्यकाल 10 मार्च, त्रिपुरा का 16 मार्च और नागालैंड विधानसभा का कार्यकाल 18 मार्च को समाप्त होगा।
tag: Tripura, Meghalaya, Nagaland, elections
awa_Deva awa_Deva awa_Deva awa_Deva awa_Deva eng_Latn